stanford-oval/wikipedia huggingface dataset:
Kansa taisteli

| Kansa taisteli |
| --- | --- |
 Kansa taisteli -lehden ensimmäinen numero vuodelta 1957.
Lehtityyppi:  aikakauslehti
Aihealue:  sotahistoria
ISSN:  ISSN 0451-3371
Perustettu:  1957
Lakkautettu:  1986
Kotimaa:  Suomi
Kieli:  suomi
Kansa taisteli – Miehet kertovat: kuvauksia sotiemme tapahtumista oli Sotamuisto-yhdistyksen yhdessä Sanoma Oy:n kanssa julkaisema suomalainen talvisodan, jatkosodan ja Lapin sodan muistelmia julkaissut aikakauslehti. Suomen Sotahistoriallinen Seura julkaisi kaikki lehdet 19. kesäkuuta 2014 internetissä. Lehdet ovat vapaasti luettavissa ja tallennettavissa.
Lehti ilmestyi ensi kertaa vuonna 1957 nelinumeroisena, jonka jälkeen vuodesta 1958 vuoteen 1959 kymmennumeroisena ja vuodesta 1960 vuoteen 1986 12 kertaa vuodessa, lukuun ottamatta vuotta 1967, jolloin graafisen alan lakon vuoksi ilmestyi kaksoisnumero 3–4/1967.
Lehden artikkeleita on julkaistu myös Eero Eräsaaren toimittamissa teoksissa Muistojen kirja (Sanomaprint, 1987), Kohtalon vuodet (Sanomaprint, 1988), Isänmaa pelastui (Sanomaprint, 1990) sekä kokoomateoksessa Isänmaa pelastui, Kohtalon vuodet, Muistojen kirja (Helsinki Media, 1994).
Ilta-Sanomat järjesti WSOY:n kanssa vuonna 2011 jatkosotaa ja Lapin sotaa koskevan kirjoituskilpailun Kansa taisteli -lehden nimissä ja hengessä. Yli 150:n kilpailuun saadun aineiston joukosta palkittiin parhaana Viljo Sahsténin kirjoitus Valkeasaaren tulihelvetti, joka mukaan lukien Tuomas Hopun toimittamassa teoksessa julkaistiin yhteensä 48 kirjoitusta ja useita alkuperäisiä sota-ajan valokuvia.
Lehden merkitys oli ennen kaikkea siinä, että sen kirjoitusten avulla saattoivat sodan kokeneet suomalaiset käsitellä tunteitaan. Julkisuudessa tapahtumia ei tuolloin vielä muualla käsitelty eikä veteraaneja arvostettu. Lehdestä tuli myyntimenestys.
Päätoimittajia

Aksel Fredrik Airo
Aarne Blick
Lennart Oesch
Reino Kalervo
Kirjallisuutta

Koskinen, Leena 1991. Uskonnollisten teemojen tarkastelua Kansa taisteli – miehet kertovat -lehdessä. Uskontotieteen pro gradu -tutkielma. Turku: Turun yliopisto. 139 s.
Aiheesta muualla

Kansa taisteli 1957–1986. Suomen sotahistoriallinen seura 2014. Lehden kaikki vuosikerrat digitoituina.
Karin Hirn

Karin Hirn, o. s. Åberg (18. toukokuuta 1869 Porvoo – 21. heinäkuuta 1943 Helsinki) oli suomalainen kirjallisuuden ruotsintaja.
Karin Hirnin vanhemmat olivat Karl Eugen Åberg ja Emelia Leontine Hougberg. Hän oli naimisissa professori Yrjö Hirnin kanssa. Heidän lapsiaan olivat professori Hans Hirn  (1896–1970) ja Kansallismuseon kuvakokoelman hoitaja Marta Hirn (1903–1995).
Teoksia

Karin Hirns minne : ett urval av vad hon skrivit. Helsingfors 1943
Käännöksiä

Lafcadio Hearn: Exotica: noveller och studier från Japan; bemyndigad öfversättning af Karin Hirn; med några notiser om författaren af Yrjö Hirn. Wahlström & Widstrand, Stockholm 1901
Lafcadio Hearn: Exotica: noveller och studier från Japan: ny samling; bemyndigad öfversättning af Karin Hirn. Wahlström & Widstrand, Stockholm 1903
Joseph Conrad: Fredlösa historier; autoriserad öfversättning af Karin Hirn; med några notiser om författaren af Yrjö Hirn. Wahlström & Widstrand, Stockholm 1903, 2. uppl. 1924
Lafcadio Hearn: Spöken och drömmar från Japan; bemyndigad öfversättning från engelskan af Karin Hirn. Wahlström & Widstrand, Stockholm 1904
Lafcadio Hearn: Natalika. Wahlström & Widstrand, Stockholm 1905 (alkuteos Stray Leaves from Strange Literature)
Thomas Hardy: En grupp förnäma damer; öfvers. af Karin Hirn; med ett företal af Yrjö Hirn. Helios, Helsingfors 1906, 2. uppl. Schildt, Helsingfors 1920
Fiona Macleod: Vind och våg: keltiska sägner; valda och i auktoriserad öfversättning utgifna af Karin Hirn. Söderström, Helsingfors 1910
Alexander von Gleichen-Russwurm: Sällskapslifvet: den europeiska världens seder och bruk 1789-1900; auktoriserad öfversättning från tyskan af Karin Hirn. Söderström, Helsingfors 1911
Fiona Macleod: Syndätaren och andra keltiska sägner; auktoriserad öfversättning från engelskan af Karin Hirn. Söderström, Helsingfors 1915
Anatole Le Braz: Legender om döden och andra berättelser från Bretagne; utvalda och i auktoriserad övers. utg. af Karin Hirn; med en inledning af Yrjö Hirn. Schildt, Helsingfors 1917
Cleveland Moffett: Vågsamma yrken; öfvers. från engelskan af Karin Hirn. Schildt, Helsingfors 1917, 2. uppl. Bonnier, Stockholm 1925
F. W. Bain: Kärlekens höga visa, återgiven efter ett gammalt sanskritmanuskript; aukt. övers. från engelskan av Karin Hirn. Wahlström & Widstrand, Stockholm 1922
Ernest Dimnet: Systrarna Brontë; auktoriserad övers. från franskan av Karin Hirn. Schildt, Helsingfors 1927
Suvannon pesäpallokenttä

| Suvannon pesäpallokenttä> Rakennuksen tiedot |
| --- | --- |
Sijainti:  Koskipuhdontie 28, 84100 Ylivieska
Koordinaatit:  64°04′36″N, 24°33′00″E
Omistaja:  Ylivieskan kaupunki
Kenttä:  hiekkatekonurmi
Käyttäjät
 Pesäpallo:   Ylivieskan Kuula 
Lisää rakennusartikkeleitaArkkitehtuurin teemasivulla
Suvannon pesäpallokenttä on Ylivieskassa sijaitseva, Suvannon urheilualueella sijaitseva pesäpallokenttä. Suvannon urheilualue sijaitsee Koskipuhdon kaupunginosassa. Ykköspesis-seura Ylivieskan Kuula pelaa kentällä kotiottelunsa.
Pesäpallokentän vanha puinen katsomo tuhoutui tulipalossa vuonna 1996. Nykyinen katsomo on teräsrakenteinen ja kattamaton ja kentälle on tehty hiekkatekonurmi.
TNS-hoito

TNS-hoito eli transkutaaninen hermostimulaatio (engl. TENS eli Transcutaneous Electrical Nervous Stimulation) kuuluu kivunhoitoon käytettäviin lääketieteellisiin stimulaatiomenetelmiin.
Menetelmässä kosketushermopäätteitä ärsytetään sähköisesti, jolloin ärsykkeet estävät kipuärsykkeiden etenemisen selkäytimestä aivoihin. Laitteilla voidaan antaa joko nopeafrekvenssistä ärsytystä, joka tuntuu iholla värinänä, tai hidasfrekvenssistä ärsytystä, joka tuntuu kivuttomina lihassupistuksina. Sitä käytetään monien akuuttien ja kroonisten kipujen hoidossa. Kun ärsytys kohdistetaan lihaksen kipeisiin laukaisupisteisiin, lihasten arkuus vähenee.
TNS-hoidon antamiselle on joitakin esteitä, kuten ihotulehdus, avoin ihohaava ja voimakas ihottuma, eikä sitä anneta jos on raskaana tai käyttää sydämen tahdistinta.
Menetelmän vaikutusmekanismista ei ole varmuutta, mutta sen oletetaan vaikuttavan kivunviestintäjärjestelmään selkäytimen tasolla ja keskushermostossa. Vaikutus ilmeisesti kohdistuu myös tahdosta riippumattomaan hermostoon ja vaikuttaa samoihin kohdesoluihin kuin vahvat kipulääkkeet. Sen on osoitettu tehoavan parhaiten nivelrikon, erityisesti polvinivelrikon, kuukautiskipujen, leikkauksen jälkeisen kivun, sepelvaltimotautiin liittyvän kivun, pitkäaikaisen hermoperäisen kivun ja nivelreumaan liittyvän kivun hoidossa, ja se tehoaa suureen osaan potilaita vähintään kohtalaisesti tai hyvin.
TNS on sähköisistä stimulaatiohoidoista tavallisimmin käytetty. Muita käytetään harvoin.
Aiheesta muualla

Kuvia tai muita tiedostoja aiheesta TNS-hoito Wikimedia Commonsissa
Kauko Nyström

| Mitalit | Mitalit | Mitalit |  |
| --- | --- | --- | --- |
|  EM-kisojen palkintojenjako Belgradissa 1962. Vasemmalla Rudolf Tomášek keskellä Pentti Nikula ja oikealla Kauko Nyström |  EM-kisojen palkintojenjako Belgradissa 1962. Vasemmalla Rudolf Tomášek keskellä Pentti Nikula ja oikealla Kauko Nyström |  EM-kisojen palkintojenjako Belgradissa 1962. Vasemmalla Rudolf Tomášek keskellä Pentti Nikula ja oikealla Kauko Nyström |  |
Maa:   Suomi
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Pronssia | Belgrad 1962 | seiväshyppy |  |
Kauko Kalervo Nyström (3. maaliskuuta 1933 Somero – 1. helmikuuta 2009) oli suomalainen seiväshyppääjä. Hän kilpaili myös kymmenottelussa.
Nyström voitti EM-pronssia seiväshypyssä Belgradissa 1962 tuloksella 460 cm. Ennätyksensä 483 cm hän hyppäsi Mäntässä 23. heinäkuuta 1963. Suomen mestaruuden Nyström voitti vuonna 1963 (tulos 480 cm). Lisäksi hän saavutti kymmenottelussa SM-pronssia vuonna 1956. Seuratasolla Nyström edusti Someron Esaa, Jokioisten Jännettä ja Someron Voimaa.
Työuransa Nyström teki kelloseppänä, ja töissä hän kävi elämänsä loppuun asti. Hän menehtyi auto-onnettomuudesta saamiinsa vammoihin 75 vuoden ikäisenä.
9. tammikuuta 2016 järjestetyssä tilaisuudessa Pajulahden urheiluopistolla Nyström valittiin Suomalaisen seiväshypyn Hall of Famen jäseneksi yhdessä Rauli Pudaksen kanssa.
Strike Anywhere

| Strike Anywhere |
| --- | --- |
 Strike Anywhere esiintymässä ”With justice we cure this nation” -festivaaleilla Taiwanissa 2007.
Tiedot
Toiminnassa:  1999–
Tyylilaji:  punk rock, hardcore punk, post-hardcore
Kotipaikka:  Richmond, Yhdysvallat
Laulukieli:  englanti
Jäsenet:  Thomas Barnett, laulu   Matt Smith, kitara, laulu   Garth Petrie, basso   Eric Kane, rummut   Mark Miller, kitara, laulu  
Entiset jäsenet:  Matt Sherwood, kitara, laulu (1999–2007) 
Levy-yhtiö:  Jade Tree Records, 2001–   Fat Wreck Chords, 2001–  
Aiheesta muualla
www.strikeanywhere.org
Infobox OKNimi-testi OK: 
Strike Anywhere on yhdysvaltalainen melodista hardcore punkia soittava yhtye. Se on perustettu Richmondissa Virginiassa vuonna 1999 Thomas Barnettin edellisen yhtyeen, Inquisitionin hajottua. Se otti nimensä Inquisitionin kappaleesta ”Strike Anywhere”. Yhtyeen musiikille on ominaista nopea tempo, tarttuvat melodiat ja tunnelatauksella laulettu ja huudettu laulu.
Yhtye on saanut erityisen paljon huomiota, kun niiden musiikkia oli mukana kolmessa Tony Hawk -videopelissä: Tony Hawk's Underground vuonna 2003 (”Refusal”), Tony Hawk's American Wasteland vuonna 2005 (”Question the Answer”) ja Tony Hawk's Downhill Jam (”The Promise”) vuonna 2006. He olivat myös mukana dokumenttielokuvassa Wake Up Screaming vuoden 2005 Vans Warped Tour'lta.
Strike Anywhere on esiintynyt Suomessa kahdesti, 20. toukokuuta 2008 Helsingin Nosturissa ja 2010 Lutakko Liekeissä -festivaalilla Jyväskylässä.
Poliittiset näkemykset

Strike Anywhere on poliittinen yhtye, jonka sanoitukset käsittelevät muun muassa poliisin raakuutta, anti-kapitalismia, naisten oikeuksia, eläinten oikeuksia ja globalisaatiota. He ovat myös tukeneet kappaleillaan poliittisten liikkeiden albumeja, kuten liveversio ”Sunset on 32nd” -kappaleesta 1157 Wheeler Avenue: A Memorial for Amadou Diallo -albumilla ja ”To the World” -kappale Rock Against Bush, Vol. 1 -albumilla. Strike Anywheren Change is a Sound -albumin kansivihossa todetaan heidän tukevan ”vegetaristista elämäntapaa, minimipalkkaa ajavaa liikettä ja taistelua korporatiivista globalisaatiota vastaan”. Vuonna 2006 julkaistulla albumilla Dead FM, bändi siirtyi poliittisista iskulauseista, osoittamaan ”enemmän sosiologisia ajatuksia siitä, miksi nämä (tapaukset) tapahtuvat.
Yhtyeen logo on Antifascist Circle, ympyrä, jossa on kolme alaoikealle osoittavaa nuolta, joka on ”kansainvälinen tunnus vastarinnalle, tasa-arvolle ja solidaarisuudelle kaikkia sorrettuja kansoja kohtaan”. Tunnus on alun perin suunniteltu Iron Front -liitolle.
Strike Anywhere sallii yleisön nauhoittaa heidän live-esiintymisiään henkilökohtaiseen, epäkaupalliseen käyttöön, ja he ovat menneet niin pitkälle, että antoivat Internet Archivelle luvan luoda osion, jossa fanit voivat ladata ja jakaa tallenteitaan.
Diskografia > EP:t

Chorus of One (Red Leader Records (CD) / No Idea Records (LP),  2000)
Bread or Revolution (Fat Wreck Chords,  2001)
Underground Europe: The 1999 Demos (Scene Police,  2001)
Iron Front EP (2009)
Live at the Montage Music Hall (2012)
Diskografia > Studioalbumit

Change is a Sound (Jade Tree,  2001)
Exit English (Jade Tree,  2003)
Dead FM (Fat Wreck Chords,  2006)
Iron Front (Bridge Nine Records,  2009)
Diskografia > Kokoelma-albumit

To Live in Discontent (Jade Tree (CD) / Chunksaah Records (LP),  2005)
Diskografia > Livealbumit

Live At Camden Underworld (2001)
In Defiance of Empty Times (2012)
Aiheesta muualla

Yhtyeen viralliset sivut (englanniksi)
Strike Anywhere Myspacessa (englanniksi)
Kassisaba

| Kassisaba |
| --- | --- |
 Asuinalueen kartta.
 Asuinalueen sijainti Tallinnassa.
Valtio:  Viro
Maakunta:  Harjumaa
Kunta:  Tallinna
Kaupunginosa:  Kesklinn
Hallinto:  
 – Asutustyyppi:  asuinalue
Pinta-ala:  
 – Kokonaispinta-ala:  0,45 km²
Väkiluku (1.1.2018):  4 963
 – Väestötiheys:  11 028,9 as./km²
Infobox OKVirheellinen NIMI-arvo: 
Kassisaba on asuinalue (vir. asum) Kesklinnan kaupunginosassa Tallinnassa. Sen pinta-ala on 45 hehtaaria ja väkiluku 4 963 henkeä (1.1.2018). Vuoden 2014 alussa asuinalueen väestöstä 68 prosenttia oli virolaisia.
Aiheesta muualla

Kuvia tai muita tiedostoja aiheesta Kassisaba Wikimedia Commonsissa
Svendborg

| Svendborg |
| --- | --- |
 Svendborgin satama.
 vaakuna
 Svendborg
 Koordinaatit: 55°3′0″N, 10°36′0″E 
Valtio:   Tanska
Alue:  Etelä-Tanskan alue
Kunta:  Svendborgin kunta
Väkiluku:  26 897
 Ajankohdan 1.1.2012 mukainen väkilukutieto koskee taajamaa (tansk. by), ja sen lähteenä on Danmarks Statistik. 
Infobox OKVirheellinen NIMI-arvo: 
Anne Hvides Gaard, Svendborgin vanhin rakennus, vuodelta 1560.
Svendborg on Tanskassa Etelä-Tanskan alueella sijaitsevan Svendborgin kunnan keskustaajama. Vuoden 2012 alussa taajamassa oli 26 897 asukasta.
Svendborg on myös entinen kaupunki, mutta vuonna 1970 Tanskassa luovuttiin kaupunkikäsitteestä. Svendborgin satamakaupunki sijaitsee keskellä Tanskaa Fynin saarella. Svendborg on Odensen jälkeen Fynin toiseksi suurin ja Tanskan 25. suurin taajama.
Historiaa

Svendborgin kaupunki saavutti 750 vuoden iän vuonna 2003. Vuonna 2000 kaupunkia laajempi Svendborgin kunta julistettiin Tanskassa vuoden kunnaksi. Kaupungin vanhin asuinrakennus, vuodelta 1560 peräisin oleva Anne Hvides Gaard, toimii nykyisin museona. Kaupungissa on myös vuoteen 1220 asti juuret omaava Nikolainkirkko.
Svendborg on vanha kauppakaupunki, jonka historia ulottuu aina 1200-luvulle (mainittu Swineburgina) ja se oli myöhäiskeskiajalla Skandinavian pääkauppasatamia.
Muuta

Maailman suurin rahtilaivavarustamo ja Tanskan suurin yritys, A.P. Møller-Mærsk Gruppen -monialayhtiö on kotoisin Svendborgista.
Svendborg on Tanskan merimieskoulutuksen keskus. Lisäksi siellä on myös kaupallista, sairaanhoitaja- sekä opettajakoulutusta.
Turismi kasvattaa merkitystään Svendborgissa, muun muassa veneily ja purjehdus on suosittua.
Museoita: kulttuurihistoriallinen museo, esihistoriallinen kokoelma, eläintieteellinen museo ja yksityinen leikkikalumuseo.
Svendborg on Kuopion ystävyyskaupunki.
Aiheesta muualla

Wikimedia Commonsissa on kuvia tai muita tiedostoja aiheesta .
Svendborgin kunnan kotisivut (tanskaksi)
Sydfyns Turistbureau (tanskaksi) (saksaksi) (englanniksi)
TNT (yritys)

| TNT |
| --- | --- |

Yritysmuoto:  julkinen (naamloze vennootschap)
Osake:  NYSE: TP Euronext: TNT
ISIN:  NL0009739424
Perustettu:  1996
Toimitusjohtaja:  Peter Bakker
Kotipaikka:  Hoofddorp, Alankomaat
Toiminta-alue:  kuriiri- ja logistiikkapalvelut
Liikevaihto:  12 mrd. euroa
Henkilöstö:  161 000
Kotisivu:  tnt.com
Infobox OKVirheellinen NIMI-arvo: 
TNT Express on alankomaalainen posti-, kuriiripalvelu- ja logistiikkayhtiö. Yhtiö käyttää kansainvälisillä kuriiri- ja logistiikkapalveluillaan TNT-tuotemerkkiä.
TNT Express toimii maailmanlaajuisesti yli 200 maassa.
Maaliskuussa 2012 yhdysvaltalainen UPS ilmoitti ostavansa TNT:n, mutta kauppa peruuntui, kun EU ei myöntänyt sille lupaa. Huhtikuussa 2015 amerikkalainen FedEx ilmoitti tehneensä TNT:stä 4,4 miljardin euron ostotarjouksen. Euroopan unionin kilpailuviranomainen hyväksyi kaupan, ja TNT Express siirtyi FedExin omistukseen.
TNT Suomi Oy:n emoyhtiö on TNT Express. Se toimittaa viikossa 4,4 miljoonaa lähetystä yli 200 maahan hyödyntäen omaa 2 409 toimipisteen ja lajittelukeskuksen verkostoa. Yhtiöllä on 26 310 ajoneuvoa, 49 lentokonetta ja Euroopan laajin ovelta ovelle –pikakuljetusverkosto. TNT Express –divisioonan palveluksessa on 78 000 työntekijää ympäri maailman. Se on ensimmäinen organisaatio, joka on saanut maailmanlaajuisen Investor in People -tunnustuksen. Divisioonan liikevaihto vuonna 2012 oli 7,3 miljardia euroa.
TNT Express tekee yhteistyötä YK:n Maailman elintarvikeohjelman WFP:n sekä YK:n ympäristöohjelman UNEP:n kanssa.
TNT Suomi Oy perustettiin 1985 ja sen pääkonttori sijaitsee Helsinki-Vantaan lentoaseman välittömässä läheisyydessä. Lisäksi yhtiöllä on toimipisteet Turussa ja Tampereella.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.tnt.fi
http://group.tnt.com (Arkistoitu – Internet Archive)
http://www.tnt.com/express
Taivaannapa

Eteläinen ja pohjoinen taivaannapa sekä niiden suhde maan kiertoakseliin, ratatasoon ja akselin kaltevuuteen.
Pohjoinen ja eteläinen taivaannapa ovat taivaalla kohdat, joissa maan kiertoakselin ajateltu jatke lävistää kuvitteellisen taivaankannen, jonka mukana tähdet näennäisesti kiertävät.
Maapallon pohjois- tai etelänavalta katsottuna vastaava taivaannapa on suoraan yläpuolella.
Katherine Maher

| Katherine Maher |
| --- | --- |
 Katherine Maher vuonna 2016.
Henkilötiedot
Syntynyt: 18. huhtikuuta 1983 (ikä 41) Wilton, Connecticut
Ammatti:  Wikimedia Foundationin toiminnanjohtaja 2016–2021
Muut tiedot
Koulutus: New Yorkin yliopisto
Edeltäjä:  Lila Tretikov
Seuraaja:  Maryana Iskander
Katherine Roberts Maher (18. huhtikuuta 1983 Wilton, Connecticut) on yhdysvaltalaissyntyinen entinen Wikimedia Foundationin toiminnanjohtaja. Hän työskenteli Wikimedia Foundationin viestintäjohtajana, kunnes tuli kesäkuussa 2016 nimetyksi Lila Tretikovin seuraajaksi toiminnanjohtajan tehtävään. Hän on suorittanut alemman korkeakoulututkinnon New Yorkin yliopistossa vuonna 2005.
Helmikuussa 2021 Maher ilmoitti jättävänsä Wikimedia Foundationin toiminnanjohtajan tehtävänsä huhtikuussa 2021. Hänen seuraajakseen valittiin Maryana Iskander, joka aloitti tehtävässään tammikuussa 2022.
Aiheesta muualla

Kuvia tai muita tiedostoja aiheesta Katherine Maher Wikimedia Commonsissa
Kassios Longinos

Kassios Longinos (lat. Cassius Dionysius Longinus; n. 213–273) oli hellenistisen ajan kreikkalainen reettori ja platonilainen filosofi. Hänen roomalaisen nimimuotonsa alkuperä ei ole tiedossa, mutta voidaan otaksua, että hän omaksui sen joltain ylhäiseltä roomalaiselta.
Longinos oli mahdollisesti kotoisin Syyrian Emesasta, joka oli hänen setänsä reettori Fronton syntymäpaikka. Hän opiskeli Aleksandriassa ja opetti kolmekymmentä vuotta Ateenassa. Hänen oppilaisiinsa kuului muiden muassa Porfyrios. Matkoillaan idässä hän toimi myös kreikan kielen opettajana ja Palmyran kuningattaren Zenobian neuvonantajana. Longinoksen neuvosta Zenobia pyrki saamaan valtakunnalleen jälleen itsenäisyyden. Keisari Aurelianus kuitenkin murskasi yrityksen. Zenobia vangittiin ja vietiin Roomaan näytille triumfikulkueeseen, ja Longinos joutui maksamaan hengellään.
Longinos ei hyväksynyt Plotinoksen tuohon aikaan kehittämiä uusia spekulaatioita, vaan jatkoi vanhan tyylin platonilaisena. Päinvastoin kuin Plotinos, Longinos katsoi, että platonilaiset ideat olivat olemassa jumalallisen mielen (Nous) ulkopuolella. Plotinos huomautti Longinoksen teoksen Ensimmäisistä periaatteista luettuaan, että tämä saattoi olla oppinut, mutta ei filosofi.
Longinos ansaitsi oppineisuudellaan laajan maineen. Porfyrios kuvasi häntä ensimmäiseksi filosofisen kritiikin esittäjistä, ja Eunapios puolestaan eläväksi kirjastoksi ja käveleväksi museoksi tai tietosanakirjaksi.
Kirjallisuutta

Brisson, L. & Patillon, M.: Longinus Platonicus Philosophus et Philologus. Teoksessa Aufstieg und Niedergang der Römischen Welt II 36.7 (1994), 5214–99 (= osa I, "Longinus Philosophus"), II 34.4 (1998), 3023–3108 (= osa II, "Longinus Philologus").
Antiikin filosofia  Platonismi
TNMK

TNMK (2018).
TNMK (ukr. Танок на майдані Конґо, Tanok na Maidani Kongo; suom. tanssi Kongon aukiolla) vuonna 1989 perustettu, tunnettu ukrainalainen hip-hop -yhtye.
Aiheesta muualla

Kuvia tai muita tiedostoja aiheesta TNMK Wikimedia Commonsissa
TNMK -yhtyeen kotisivut (ukrainaksi)
Ukrainian band presents BBC English-teaching course (23.10.2006) (englanniksi) (bbc.co.uk)
Tatiana Rouba

| Mitalit> Maa:   Espanja.Naisten uinti.Pitkän radan EM-kilpailut  | Mitalit> Maa:   Espanja.Naisten uinti.Pitkän radan EM-kilpailut  | Mitalit> Maa:   Espanja.Naisten uinti.Pitkän radan EM-kilpailut  | Maa:   Espanja> Naisten uinti. |
| --- | --- | --- | --- |
|  Kultaa | Madrid 2004 | 4 ×  200 m vapaauintiviesti |  |
|  Hopeaa | Berliini 2002 | 4 ×  200 m vapaauintiviesti |  |
Tatiana Rouba Beniarz (s. 15. syyskuuta 1983, Barcelona, Katalonia) on espanjalainen uimari, joka edusti kotimaataan kesäolympialaisissa 2004. Siellä hän osallistui kolmeen naisten uintiviestiin kotimaansa joukkueessa. Rouba voitti EM-hopeaa pitkällä radalla 4x200 metrin vapaauintiviestissä Berliinissä 2002.
Kaukametsän kongressi- ja kulttuurikeskus

Kaukametsän kongressi- ja kulttuurikeskus
Kaukametsän kongressi- ja kulttuurikeskus on vuonna 1988 valmistunut Kajaanin kulttuurikeskus, jossa toimivat mm.  Kainuun musiikkiopisto (laajennus valmistui 1998), kansalaisopisto Kaukametsän opisto ja tanssin opetus. Kaukametsässä järjestetään lukuisia  kulttuuritapahtumia, kuten esimerkiksi Kajaani tanssii, konsertteja, sanataidetapahtumia sekä seminaareja. Kaukametsässä on myös kuvataiteeseen liittyviä harrastusmahdollisuuksia.
Vuonna 2006 Kaukametsässä järjestettiin kokouksia, koulutuksia, konsertteja, tanssinäytöksiä, juhlia ja vastaanottoja yhteensä 329 kpl. Kävijöitä näissä tilaisuuksissa oli yli 51 000 henkilöä.
Kaukametsän kongressi- ja kulttuurikeskuksessa on kolme salia: Kaukametsän sali (486 paikkaa), Kouta-sali (167 paikkaa) ja Leihu-sali (30-80 paikkaa). Lisäksi on 80-paikkainen auditorio sekä pienempiä ryhmätyötiloja ja pienopetusluokkia.
Kaukametsän suunnitelleet arkkitehdit Sinikka Kouvo ja Erkki Partanen saivat onnistuneesta työstään Rakennus- ja yhdyskuntasuunnittelun valtionpalkinnon.
Aiheesta muualla

Kaukametsän verkkosivut
Kaukaluoto

| Kaukaluoto Köklot (ruots> ) |
| --- | --- |
 Kaukaluoto
 Koordinaatit: 63°17′20″N, 21°39′20″E 
Valtio:  Suomi
Maakunta:  Pohjanmaa
Kunta:  Mustasaari
Hallinto:  
 – Asutustyyppi:  kylä
Väkiluku (2021)  (Kaukaluoto ja Värlax):  60
Postinumero:  66999
Infobox OKVirheellinen NIMI-arvo: 
Kaukaluoto (ruots. Köklot) ja Värlax (alkujaan Väärälaksi, Väärälahti) ovat kaksi saarta Vaasan saaristossa Mustasaaren kunnassa. Saaret kuuluivat Koivulahden kuntaan vuoteen 1973 asti, jolloin kuntaliitos Mustasaareen tapahtui. Saarilla asuu 60 ihmistä (2021). Saarille on kiinteä tieyhteys mantereelta. Saarilla on oma postinumero 66999 Kaukaluoto.
Saarille syntyi asutusta vähitellen sen jälkeen, kun mantereen talonpojat ryhtyivät käyttämään niitä laitumena kesäisin. Pysyvää asutusta syntyi luultavasti 1600-luvulla. Kaukaluoto sähköistettiin 1956 ja kiinteä tieyhteys mantereelle avattiin 1975.
Ruotsinkielinen nimitys Köklot on syntynyt germaanisten kielten vaikutuksesta saaren alkuperäisestä suomenkielisestä nimestä Kaukaluoto. Nimi Kaukaluoto on tullut siitä, että saariryhmä oli kaukana isokyröläisille. Kaukaluoto-nimi on esiintynyt Köklotin rinnalla, mutta on jäänyt vähemmän käytetyksi seudun ruotsinkielisyyden vuoksi. Niinpä Köklotvägen käännetään vieläkin suomeksi Köklotintie. Toinen teoria nimen alkuperästä perustuu alkuperäiseen ruotsinkieliseen kirjoitusasuun Kåcklot, jossa Kåck eli Kock tulkitaan henkilönnimeksi.
Aiheesta muualla

Köklot ja Värlax Mustasaaren saariston sivulla
Suvanto (kylä)

Suvanto sijaitsee Kitisen varrella
Suvanto on noin kolmenkymmenen asukkaan kylä Kemijokeen laskevan Kitisen varressa Pelkosenniemen kunnassa, noin 11 kilometriä sen kirkonkylästä luoteeseen. Suvanto on yksi harvoja Lapin kyliä, joita saksalaiset eivät polttaneet Lapin sodassa, ja sen kulttuurihistoriallisesti arvokas rakennuskanta onkin Museoviraston suojeluksessa. Suvanto valittiin Lapin kauneimmaksi kyläksi vuonna 1987, ja vuonna 1991 sille myönnettiin Europa Nostra -palkinto tunnustuksena ainutlaatuisen kulttuuri- ja rakennusympäristön säilyttämisestä ja sen eteen tehdystä arvokkaasta työstä.